
Desde ayera WEB Aruba NV, un compania 
estatal, a introduci un aumento di tarifa 
di awa y coriente cu lo crea un serie di 
consecuencianan serio cu lo sigui aumenta 
e inflacion halto cu pueblo ya a bin ta 
confrontando, ainda mas. 


Un aumento cu gabinete Wever Croes a logra 
di evita pa algun siman pero cu simplemente 
tabata inevitabel debi na e propio maneho 
fiha pa mesun gobierno aki, caminda 
diferente asunto no a wordo atendi na 
momento cu esakinan mester a tuma luga. 

en su carta dirigi na gabinete Wever Croes pa medio di 
Presidente di Parlamento, Edgard Vrolijk, Presidente di 


CAFT, Prof. Raymond Gradus, a informa gobierno lo siguiente: 


“Hierbij bericht het College Aruba financieel toezicht (CAft) u, 
op basis van artikel 12 lid 3 van de Landsverordening Aruba 
tijdelijk financieel toezicht (LAft), dat het op grond van artikel 
12 lid 1 van de LAft de Rijkministerraad (RMR) op 13 juli 2022 
heeft bericht met daarbij een gemotiveerd advies tot het 
geven van een aanwijzing aan de ministerraad van Aruba 
(artikel 12 lid 2 van de LAft).” 


Pues den e carta aki, CAft ta informa gabinete Wever Croes 
cu e comision a informa RMR dia 13 di Juli 2022, un conseho 
concreto pa duna Conseho di Minister di Aruba, a base di 
articulo 12 lid 2 di e LAft,” un ‘aanwijzing.’ Na final di mesun 
carta aki, Presidente Gradus ta bolbe enfatisa e decision di 
CAft pa conseha RMR pa actua contra di gabinete Wever 
Croes pa falta di cumplimento cu palabracionnan concreto 
haci y caminda ta bolbe ripiti e mesun mensahe aki: 


“Het CAft rest derhalve geen andere mogelijkheid meer 
dan de RMR te adviseren een aanwijzing te geven aan de 
ministerraad van Aruba. Het is aan de RMR om te besluiten 
of de aanwijzing er daadwerkelijk komt, en zo ja, wat daarvan 
de precieze inhoud zal zijn.” 


Cu otro palabra ta keda na RMR pas dicidi si e ‘aanwijzing’ 
realmente lo wordo impone y si esaki tuma luga, kico lo ta 
contenido di e decision aki. En realidad riba e particularidad 
aki tambe tin hopi speculacion tumando luga, caminda ta 
mustra cu ta existi e posibilidad cu aki lo por presenta un 
situacion igual cu a yega di pasa cu otro gobierno di partido 
MEP den pasado, esta di gabinete Nelson Oduber. 


E tempo ey tambe RMR a dicidi di impone un ‘aanwijzing’ 
contra di Minister Rudy Croes (dfm) pa su maneho relaciona 
cu asunto di otorgamento di permiso y su maneho total pa 
loke ta awe DIMAS. E kita e cartera for di e minister y a pasa 
esaki pa Minister Booshi Wever e tempo ey y awor ta parce 


“Aanwijzing” solicita pa CAft lo por 


costa algun Minister nan cartera 


cu por surgi mesun situacion caminda e posibilidad ta 
existi cu un of dos Minister y hasta te tres minister di 
gabinete Wever Croes II, lo por wordo alivia di algun di 
nan responsabilidad total. 


Si en berdad esaki lo bay ta e caso, anto por anticipa for 
di awor cu e prome mandatario cu lo por wordo alivia di 
su responsabilidad, lo ta Minister di Finansa, eta Xiomara 
Maduro, cu kende CAft constantemente tin diferencia di 
opinion y kende ta critica e comision di supervision su 
forma di procede y acusando esakinan di no tin interes di 
Aruba na pecho. 


Otro minister kende su nomber ta ser menciona pa wordo 
“afgezet” di algun di su ministerionan, ta Prome Minister 
Wever Croes cu kende tambe CAft constantemente ta 
para liña recta cu otro, ya cu no ta for di 2018 e lider di 
MEP aki a yega di forma protocol y varios otro acuerdo pa 
su gobierno ehecuta pero cu nunca a ser haci. 


Un di tres candidato di gabinete Wever Croes II cu 
tambe lo por ricibi un ‘aanwijzing’ y tambe perde algun 
di su ministerionan, ta Minister Glenbert Croes kende 
constantemente a ser confronta cu critica riba su forma 
con e ta manehando DIMAS y otro asuntonan pa cual e ta 
responsabel , sigur pa cierto cambionan cu el a introduci 
na DIMAS y decisionnan cu lo ta contra regla y leynan 
existente. 


Dentro di algun siman, ora cu reces caba y RMR bolbe 
reuni, por spera un decision kico lo pasa, si realmente 
gabinete Wever Croes II haya un ‘aanwijzing’ y ki tipo 
esaki lo bira. 


AWEMainta tin cu menciona si cu den ultimo simannan, 
por mira cu gabinete Wever Croes ta haci lo maximo 
pa evita esaki caminda ta introduciendo medidanan cu 
nan mester a introduci for di algun tempo caba a base 
di palabracionnan cu Hulanda y cu CAft, den un esfuerso 
purbando pa evita e medida aki. 

esde ayera WEB Aruba NV, un compania estatal, a 
introduci un aumento di tarifa di awa y coriente cu lo 


crea un serie di consecuencianan serio cu lo sigui aumenta 
e inflacion halto cu pueblo ya a bin ta confrontando, ainda 
mas. 


Un aumento cu gabinete Wever Croes a logra di evita pa 
algun siman pero cu simplemente tabata inevitabel debi 
na e propio maneho fiha pa mesun gobierno aki, caminda 
diferente asunto no a wordo atendi na momento cu esakinan 
mester a tuma luga. 


Ora cu analisa tur informacionnan for di fin di siman y 
tambe for di ayera, ta mustra cu practicamente loke WEB y 
gobierno lo bay saca for di e aumento aki, lo supera e total di 
100 miyon florin y kisas e lo ta mucho mas cu esaki. 


Faltando cinco luna pa 2022 termina, por deduci cu e 
aumento pa resto di aña aki, lo costa comunidad e suma 
di algo mas cu 30 miyon florin, ya cu pa luna e aumento di 
coriente, sin conta ainda e aumento di tarifa di awa, lo ta 
alcansa 6 miyon pa luna. 


Un situacion hopi serio cu tin gremionan sumamente 
preocupa pa loke ta bay pasa den proximo lunanan, caminda 
no tin perspectiva algun di un solucion na bista cu gobierno 
lo por introduci pa alivia e presion di un inflacion cu ta 
alcansando limitenan sin igual den historia di e pais. 


Loke ta causando mas angustia ainda, ta e hecho cu pa dia 
prome di Januari di 2023, gobierno mester introduci e ‘BTW’, 
esta Belasting Toegevoegde Waarde” cu lo tin cu produci un 
suma di 160 miyon florin pa caha di gobierno. 


Pues si realisa cu e aumento di tarifa di awa y coriente cu a 
drenta na vigor ayera, pa 2023 e situacion ta mustra ainda 
pio ya cu for di cartera di pueblo, lo bay ranca en total un 
suma di casi 300 miyon florin, caminda sin duda pueblo no 
tin e placa aki pa hiba un bida drechi. 


Mas espantoso ta e hecho cu gabinete Wever Croes no 
tin un vision con e lo bay atende cu e asunto aki, e no 
tin un plan di gobernacion of un plan pa sinta na mes cu 
gobierno Hulandes y pinta un scenario mas real di loke ta e 
caso aworaki, caminda for di Hulanda tambe tin presion pa 
gobierno drecha cu maneho. 


Aumento prijs di awa y coriente lo 
ranca 100 miyon mas for di pueblo 


Dianan ta conta pa gobierno? 


GOBIERNO 


Un situacion sin duda hopi serio pero cu na mes momento 
ta hincando gabinete Wever Croes II, den un situacion 
politico hopi vulnerabel y delicado, mirando cu e 
medidanan ta yegando no tras di otro sin cu tin algo pa 
alivia e presion financiero riba pueblo. 


CAft a menciona den su reportahenan cu gobierno no 
por sigui busca solucion pa su situacion financiero cu 
medidanan contra di pueblo pero tin cu adapta su maneho, 
busca un forma mas realistico pa reduci e gasto di personal 
pero riba esaki gobierno mes no kier coopera pa ehecuta 
acuerdonan cu ta data for di 2018. 


Gobierno ta bou di un presion increibel, algo cu hopi 
tempo partidonan politico no a conoce y e presion aki lo 
sigui crece den lunanan dilanti, ora cu e inflacion caba di 
haci pueblo ainda mas pober di loke cu e ta caba. 


E presion politico lo sigui crece y practicamente partido 
MEP ta un preparando caba pa un eleccion nobo, mirando 
cierto actividadnan den fin di siman y e simannan anterior. 


For di propio seno di e partido e señalnan ta saliendo cu 
e di dos gabinete Wever Croes su dianan ta conta y tin cu 
spera e momento cu Prome Minister Evelyn Wever Croes 
bin dilanti y bishita gobernador pa entrega retiro di su 
gabinete mirando e situacion cu e pais ta hayando s mes 
aden. 

Ex Prome Minister Nelson Oduber 


Si Hulanda kier yuda lo ta su 
luga pa exonera debe di Aruba 


D 


en fin di siman, a tuma nota di expresionnan haci 
pa ex Prome Minister di Aruba, ser Nelson Orlando 


Oduber, kende a duna atencion na e situacion actual 
di gobierno, cuestionando formalmente e rol di CAft 
pero na mes momento tambe cuestionando e rol 
di IMF cu ta presenta pronosticonan devastador 
pero sin cu e institucion aki ta presenta un solucion 
practica pa e situacionnan cu paisnan ta pasando 
aden na e momentonan aki. 


E ex lider di MEP tambe e enfatisa cu na e 
momentonan aki no tin un solucion pa loke a 
cortamento di gasto den e aparato gubernamental 
ya cu por elimina leasemento di auto caro, por stop 
di paga oficina di abogadonan y huur di edificionan 
pero tur esey medidanan ey, lo no yuda gobierno di 
Aruba soluciona e situacion cu a surgi awor despues 
di e pandemia. 


Segun sr Nelson Oduber, cu miho opcion pa 
soluciona e situacion cu Aruba ta aden na e 
momentonan aki, ta pa Hulanda exonera e debe si 
seis biyon florin cu Aruba tin cune, ya cu e lo brinda 
alivio grandi pa pueblo y pa henter e pais caminda 
gobierno realmente por hala rosea bek y atende e 
solucionnan real cu CAft y Hulanda kier mira. 


Sin duda cu ta un argumento hopi valido, un 
argumento cu tin base logico ya cu gobierno 
Hulandes a duna miyones na ayudo financiero 
pa Ukraina, a yuda e compania di aviacion di KLM 
cu biyones di euro pa e compania sobrevivi e 
consecuencianan di e pandemia y asina por sigui 
menciona cantidad di yudansa cu Hulanda a duna 
otro paisnan sin cu nan tin cu paga e cen aki bek. 


Na mes momento sr Oduber tambe a cuestiona e 
rol di CAft aki na Aruba, indicando cu e comision 
di supervision aki tin cinco aña strobando gabinete 
Wever Croes I y II, di goberna e pais den un forma 
mucho mas efectivo, ya cu practicamente tur loke cu 
CAft trece dilanti, ta cosnan negativo cu ta percura 
pa instabilidad y insiguridad den e pais. 


Un asunto cu e ex Prome Minister a señala 
riba su facebook ta e hecho cu tin cu mira un 
solucion den acuerdonan cu Colombia y hasta 
cu Venezuela, paisnan cerca, paisnan cu por 
alivia e gasto di alimentacion grandemente 
pero tin cu yega na acuerdonan concreto. 


AWEMainta den pasado tambe a publica un 
articulo mustrando cu reapertura di frontera cu 
Venezuela, lo ta un solucion practico pa pueblo 
sinti alivio pa loke ta prijsnan di berdura y fruta 
pero mientras cu tur hende ta anhelando esaki, 
caminda kisas hasta lo por yega na haya gasolin 
mas barata for di e pais bisiña, gobierno a bolbe 
mustra cu ainda no por habri frontera cu e pais 
aki. 


Nelson Oduber tambe a menciona entre otro: 
“Si bo ta goberna cu vision, bo sa cu CAft no por 
keda pone condicion pa sigui corta den carni y 
weso. 


E momento a yega pa duna nos ‘kwijtschelding’ 
di e placa cu nos a fia di bo door di e pandemia, 
pa duna nos espacio pa por sigui hala rosea, 
mescos abo como pais a haya un par di biyon 
Euro pa e efectonan di e pandemia for di Union 
Europeo, cu segun nos tambe ta asocia. “ 


En berdad sr Oduber di mustra cu un gobierno cu 
tin vision, lo no acepta cu CAft ta pone condicion 
pa sigui tuma medida pero un gobierno asina lo 
bay Hulanda atende cu gobierno Hulandes riba 
asuntonan di gobierno cu gobierno na luga di 
sinta mira kico CAft ta haya ta bon of no. 


Aki sin duda e ex lider di MEP a duna e impresion 
cu e gobierno di MEP aki tin cu haci mucho 
mas esfuerso pa lucha pa interes di e pueblo 
aki, atende cu Hulanda riba un solucion cu ta 
cumbini nos pais y no un solucion cu ta sirbi e 
pensamento di CAft cu realmente no por tin 
mas poder cu Parlamento di Aruba. 

ialuna durante conferencia di prensa 
di gobierno Minister di Turismo y Salud 


Publico sr. Dangui Oduber a hiba palabra. E 
mandatario a trece dilanti algun cifranan pa 
locual ta trata e prome 6 lunanan di Aruba su 
turismo. A papia di entre otro e cantidad di 
bishitante ricibi, e prestacionnan na hotels y 
e recuperacion den general. 


Minister Oduber ta sumamente satisfecho 
di con Aruba su turismo ta desroyando 
bisando cu Aruba su turismo a conoce un 
recuperacion di 92% den comparacion cu 
aña 2019. Segun Minister Oduber si no ta pa 
e luna di januari cu Aruba a sinti e efectonan 
di e variante di Omicron ya caba Aruba lo a 
yega e nivelnan di aña 2019 cu tabata un aña 
record pa Aruba su turismo. 


Aruba ta conociendo un recuperacion 
excepcional y entre e mihornan di henter 


Minister Dangui Oduber 
Recuperacion di turismo di Aruba 


ta surpasa e averahe di mundo 


mundo. E cifra averahe di recuperacion mundial ta 46% y e cifra averahe di 
recuperacion den nos parti di mundo ta 60%. 


Den e ultimo 3 raportahe mensual di ATA a keda demostra cu Aruba 
durante e ultimo 3 luna consecutivo (april 108%, mei 103%, juni 103%), 
Aruba su recuperacion ta surpasando esun di aña 2019. E raportahe di e 
cifranan di luna di juli ainda no ta conoci pero ta premira cu esaki tambe lo 
surpasa e cifranan di juli di 2019. Segun IMF Aruba ta e di 2 pais na mundo 
cu e mihor recuperacion di su turismo. 


Minister Oduber ta hiba un maneho unda tin un bon cooperacion cu 
tur e partnernan den e sector turistico. Minister Oduber ta gradici tur 
e partnernan, tur cu ta traha den e industria turistico y tur esnan cu ta 
haciciendo esaki posibel y sin laga afor Ministerio di Turismo. 


Minister Dangui Oduber ta bay sigui enfoca riba e cresemento di Aruba su 
turismo den cuadro di e aña di recuperacion pa asina mantene e trend aki. 

Hoben arma a logra tira cuchiunan afo 
D 


iadomingo marduga banda di 2’or, polisnan a wordo 
dirigi cu urgencia pa The Village Mall y e centro 


nocturno di Gusto caminda central a wordo notifica cu lo tin 
un hoben arma c’un cuchiu canando rond. 


Durante cu polisnan tabata dirigiendo nan mes pa e luga nan 
a ser informa pa e centralista cu ta trata di un hoben color 
scur, c’un pechi cora, bisti c’un ti-shirt blauw y jeans blauw 
tambe, cu keds cora y cu e tabatin un rugtas tambe color cora. 


Un rato despues a informa e polisnan cu e hoben a ser mira 
hunto c’un grupo di hoben sinta banda di Gusto bou di un di 
e hutnan na e sitio. 


Polisnan a dirigi nan mes na e grupo aki y a bin topa cu tres 
hoben y tur tres ta figuranan conoci pa polisnan y ta trata aki 


di e hobennan di inicial J, R, y tambe V pero e hoben J ta 
esun cu a cuadra cu descripcion duna pa e denunciante. 


Mesora a informa e hobennan di loke ta pasando y a bay 
over na controla e hobennan si nan ta den posicion di un 
arma blanco of arma di candela pero esaki no tabata e caso 
y e hobennan por a bay. 


Sinembargo buscando un rato despues den vecindario 
polisnan ta bin topa cu dos cuchiu gradi di cushina di 30 
centimeter tras di algun tabla cerca di e luga caminda e 
tres hobennan tabata sinta pero no por a bisa cu siguransa 
cu ta nan a pone e armanan eynan. 


A bay over na confisca e cuchiunan y esakinan a ser hiba 
pa warda di polis na Shaba. 


Chauffeur deteni pa buracheria y marihuana confisca 


A 


utoridadnan policial a sigui cu diferente control den fin 
di siman caminda entre otro a detene un chauffeur pa 


motibo cu su nivel di alcohol tabata demasiado halto mientras 
cu den un otro accion di control, polisnan a confisca sigaria y 
saco di plastic cu marihuana aden. 


Durante di un control na altura di caminda grandi di San 
Nicolas pa Oranjestad, na altura di New Winter Garden 
Supermarket, polisnan ta para un auto Nissan Marchi color 
bruin pa un control. 


Ora cu e chauffeur a para e auto, a pidi su cooperacion pa e 
supla den aparato di Alco Sensor IV y loke el a haci tambe 
pero e nivel di alcohol den su aliento a supera e nivel permiti 
y mesora a informa e homber cu e lo keda deteni segun 
articulo 5, lid 2 di e Landsverordening Wegverkeer y el a ser 
transporta pa warda di polis. 


Algun ora despues banda di 4’or di diadomingo marduga, 
durnate di otro control cu a wordo haci banda di Lekker 
Restaurant, polisnan ta mira tres homber sinta bou di un mata 


di kwihi, humando sigaria pero a bin resulta cu e holo di 
e sigaria tabata holo di marihuana. 


Mientras cu e polisnan tabata stacionando nan auto, por a 
ripara c’un di e homber nan aki di inicial K, con e ta hala 
un trek di un sigaria y despues ta benta esaki afo. 


Polisnan a informa e tres personanan cu nan lo efectua 
un control preventivo riba nan curpa y paña y riba e 
homber di inicial C, a bin haya un saco di plastic den 
cual tabatin yerba cu ta parce marihuana mientras cu 
riba paña di e homber F tambe polisnan a bin haya un 
sigaria di marihuana pero e mesun persona aki a informa 
polisnan cu den su auto e tin 5 gram di marihuana cu ta 
pertenece na propio uso. 


Tur esakinan a keda confisca mescos otro aparatonan 
cu ser uza na momento di lora of traha un sigaria di 
marihuana y esakinan a ser deposita na warda di polis 
na Noord. 


Alerta “detencion”pa tur hende cu ta bebe y stuur 
P 


olisnan ta haciendo un tremendo trabou ultimo dos 
simannan efectuando control preventivo na diferente sitio, 


tratando na evita cosnan malo cu por pasa. Diasabra anochi 
polisnan coriendo riba B v/d Veen Zeppenfeldstraat, a ripara 
un auto Mitsubishi Colt color blau, coriendo den un forma 
descontrola riba caminda y a sigui e auto caminda na altura 
di e luga G-Spot a logra di para e auto aki, indicando na e 
chauffeur pa e hala na banda y a para un rato, loke el a haci 
tambe. 


A pidi e chauffeur pa baha for di e auto pa un control 
caminda for di prome momento a ripara cu e persona 
tabatin problema pa para bon riba su pianan. Na mes 
momento polisnan a ripara cu rosea di e persona tabata 
hole alcohol mientras cu su wowonan tabata hopi cora. 


Relaciona cu esaki a dicidi di bay over y detene e homber 
di inicial K y el a ser transporta pa warda caminda el a 
haya un cuarto gratis pa pasa wayaba y e ricibi su multa 
adicional. 

anki na vision di colega Minister Dangui 
Oduber. E pandemia mundial Covid-19 


a afecta Aruba severamente. Segun IMF a 
pronostica na comienso di e pandemia, Aruba 
lo tabata e pais mas afecta den nos region. 


Awor, dos aña despues, Aruba a bira e pais 
number 2 den mundo pa cu e recuperacion 
di turismo, danki na e maneho firme di e 
pandemia door di CrisisTeam y Ministerio di 
Salubridad Publico durante pandemia. 


Danki na e maneho prudente cu a wordo hiba 
den pandemia y pa e decisionnan cu a wordo 
tuma, cu curashi y bon preparacion, awe nos 
ta mira e frutonan. E exito aki ta danki na tur 
esnan cu ta traha den e sector di turismo. 


Asina ya caba na januari di e aña aki nos 


Prome Minister Evelyn Wever-Croes: 
Aruba ta e di dos pais na mundo 


den recuperacion di turismo 


a anuncia e “exit strategy” den pleno 
pandemia. Turistanan a demostra confiansa 
den Aruba y nos a mustra nan cu Aruba ta 
un destinacion safe pa bin bishita. Esaki ta 
danki na e esfuerso di cada ciudadano cu ta 
traha den e sector di turismo. 


“Pa esaki mi ta gradici y felicita colega 
Minister Dangui Oduber, pa su vision, y su 
determinacion. Aruba ta den recuperacion, 
y un biaha mas Aruba ta un ehempel y 
un inspiracion pa mas pais. E desaroyo 
economico creciendo aki, lo crea mas cupo 
di empleao y mas oportunidad pa nos 
ciudadanonan. 


Mi ta hopi satisfecho y orguyoso cu e 
desaroyo aki. Aruba ta den recuperacion y 
nos lo no permiti nada frena e recuperacion,” 
Minister President Evelyn Wever-Croes a 
duna di conoce. 

150 mil florin y cu 2 florin mas, 
bo por gana jackpot di 1 miyon 
y 150 mil florin extra cu ta pone 
e suma bira un total di 3 miyon 
300 mil florin! E jackpot aki ta 
bira e di 3 jackpot den historia 
di Lotto, E Loteria di Aruba cu ta 
surpasa e suma di 3 miyon florin 
y ta bira e di 2 jackpot di mas 
grandi den historia! 


Pa sigura bo Mega Ball, bo por 
cumpra bo numbernan di suerte 
of un loco y pidi pa e combo di 
All Mega Ball cu lo costa 75 florin 
y cu Mega Plus, e ticket lo costa 
105 florin. Scohe bo numbernan 
di 01 te cu 30 y pidi bo rebendedo preferí pa bo combo 
di All Mega Ball pa asina bo tin tur e Mega Ballnan den 
wega! 


Cumpra bo ticket trempan pa bo tambe den wega pa 
gana e gran total di 3 miyon 300 mil florin, benta ta sera 
7:30 PM y sorteo ta hunga 7:45PM. 


LOCAL 


D 


iabierna anochi e resultado di Mini Mega a duna e 
numbernan 08-09-15-29 y MB 12 y no tabata tin ganador 


pa e prome premio. Segundo premio si a conoce un total 
di 3 ganado cu tabata tin e 4 numbernan bon, cu ta sin e 
Mega Ball. Ticketnan ganado a wordo bendi na siguiente 
rebendedornan Big Ten Lottery, Sunshine Lottery y Meiveld 
Lottery. 


Na aña 2016 tabata tin e prome jackpot combina di Mini 
Mega y Mega Plus cu a surpasa e suma di 3 miyon florin. E 
jackpot aki a yega e suma total di 3.150.000 florin y a wordo 
gana door di 1 persona cu a cumpra su ticket ganado na Lucky 
Mac na Santa Cruz. Na aña 2017 Mini Mega y Mega Plus a 
jega un record jackpot combina di 3.7 miyon florin y ta e 
prome biaha den historia cu Aruba tabata tin un jackpot asina 
grandi cu Lotto, E Loteria di Aruba. Pa e jackpot aki a conoce 2 
feliz ganado cu a comparti e jackpot di Mini Mega. E segundo 
ganado si a cumpra Mega Plus ariba su Mini Mega cu e la gana 
e jackpot total di Afl. 2.450.000. Ticket ganadornan a wordo 
bendi na Monserat Lottery y Hey You Lottery na Noord. 


Diamars 2 di augustus, Mini Mega su jackpot a bira 2 miyon 


Pa di tres biaha den historia Mini Mega 
Pa di tres biaha den historia Mini Mega 


y Mega Plus ta mas cu 3 miyon florin 
y Mega Plus ta mas cu 3 miyon florin 

COMUNIDAD 


R 


ecientemente na Centro di Husticia na Santa 
Cruz a tuma lugar un reconocimento na dos 


agente policial pa cu un incidente cu a tuma lugar 
dia 18 maart 2022. Ta trata aki di agente policial 
Henry Nuñez Bahamón y Wesley Willems. Alto 
comisario suplente sra Irma Gordon a elogia y 
gradici e dos agentenan door di a actua lihe pa por 
a salba bida di un criatura dia 18 di maart 2022. 


Ta asina cu e dos agentenan a conta cu e dia 
encuestion nan tabata riba patruya y pasando 
banda di Liñear Park nan ta wordo aserca pa un 
señora. E señora ta informa e dos agentenan cu 
tin un baby cu a bira hopi malo banda di lama y 
no ta halando rosea bon. Na e sitio e agentenan 
ta topa cu un grupo di hende cu ta rondonando 
un baby. Di biaha ta puntra si a pone ambulance 
na altura, di cual nuin hende no por a duna un 
contesta. 


Mirando cu e baby no ta reacionando , e dos 
agentenan di biaha a dicidi di pone e baby den 
patruya pa asina transporte cu maximo urgencia 


Reconocimento na agente policial 


Nuñez Bahamón y Willems 


pa hospital. Patruya a informa central di 
polis y a pidi pa yuda habri caminda pa por 
yega mas lihe posibel hospital cu e baby. 
Den e patruya e agente policial Willems 
tabata duna e baby CPR na unda dado 
momento e baby a cuminsa reaciona. Na 
yega na hospital e personal di EHBO tabata 
wardando nan y asina a tuma e baby over 
pa sigui dune e asistencia medico necesario 
y a logra salba bida di e criatura. 


Di parti di Cuerpo Polcial Aruba , Alto 
comisario suplente sra Gordon a duna 
cada un, un reconocimento pa cu e acto 
bunita aki. Cuerpo Policial ta orguyoso di e 
dos agentanan policial Bahamón Nuñez y 
Willems. 


Danki pa e reaccion rapido y asina a salba 
bida di un criatura. Nos ta orguyoso di 
bosonan. ! 


Masha pabien. Pueblo di Aruba por ta 
orguyoso di boso! 

D 


ialuna 1 di augustus, e prome grupo di 
studiante ta biaha pa Hulanda pa continua cu 


nan estudio y diamars 2 di augustus e otro grupo 
lo sali pa Hulanda pa continua cu nan estudio. 
Den nomber di Gobierno, Prome Minister Evelyn 
Wever - Croes ta desea e studiantenan tur cos bon 
y un bon biahe. 


Den total tin 180 studiante cu ta biahando cu 
Arubalening pa Hulanda. Prome Minister Wever 
- Croes a splica cu unabes cu e studiantenan 
yega Hulanda, conhuntamente cu Minister 
Plenipotenciario Ady Thijsen, lo tey pa ricibi nan. 


Prome Minister ta desea mayornan cu tin yiunan 
biahando e dos dianan aki, pa ta fuerte y ta 
encurashanan pa keda recorda nan yiunan riba 
e norma y balornan cu nan a ricibi di nan cu ta e 
fundeshi pa e proceso nobo aki cu nan lo encamina. 
“Recorda nan riba e norma y balornan cu bo a siña 
nan pa asina ora cu nan yega Hulanda, nan por 
establece nan mes mas facil.” 


Premier Wever - Croes a remarca cu na Hulanda 
Arubahuis ta haciendo su esfuerso pa por regla e 
opvang di e studiantenan, pa nan por cera conoci 
cu nan ciudad y pa nan haya introduccion di kico ta 
e bida na Hulanda. “Hulanda no ta facil mas, haya 
cas na Hulanda ta un problema grandi pa e propio 


Bon biahe y exito na tur studiante 


biahando pa Hulanda 


Hulandesnan, pues haya camber pa studiantenan 
ta un reto grandi,” Prome Minister a enfatisa. 


Ademas, a compronde cu ainda tin algun studiante 
cu no a keda cla cu camber, y ta hopi inportante pa 
nan tuma contacto cu e mentor inmediatamente 
pa mira con por regla esaki. 


Prome Minister Wever - Croes ta duna e siguiente 
mensahe: “Hulanda no ta facil pa biba ni pa 
adapta, pero si nos studiantenan traha duro y nan 
tuma nan estudio na serio, nan por logra cosnan 
grandi. Pa nos como mayor, ta momento pa habri 
hala y laga nan bay. Den nomber di Gobierno di 
Aruba, mi ta desea studiantenan un bon biahe y 
hopi exito cu nan estudio na Hulanda”. 

POLITICA 


D 


ialuna Minister Dangui Oduber a anuncia den conferencia di prensa 
di Gobierno cu no lo continua cu Eigen Bijdrage mas. E decision aki 


a wordo tuma pasobra CAFT no kier permiti AZV bin cu un vangnet 
social cu por protege esunnan mas vulnerabel den nos sociedad. CAFT 
ta bisa cu e grupo aki cu ta cai bao di e vangnet social ta mucho grandi 
y pa tal motibo no ta aproba esaki. 
T 


a bon conoci cu CAFT a impone riba AZV pa corta 60 miyon florin 
pa aña. Suma cu CAFT nunca por a onderbouw ni hustifica te na 


e dia di awe. Oposicion mas bien tabata pusha y fiesta pa e eigen 
bijdrage wordo introduci, pasobra e Protocol di Dialogo Social cu Mike 
Eman a firma na 2014, tabata inclui e medida aki. Pueblo por pasa wak 
e documento aki cerca mi. 
Un rapport cu alternativanan briyante 
Minister Dangui Oduber a continua elaborando den su conferencia di 
prensa cu den rapport di profesor Hubben Batenburg di BC Zorg, tin 
diferente recomendacion cu a wordo haci pa por reduci e gastonan 
actual. Den esaki e hospitalnan a formalisa un aliansa pa traha hunto, 
pa sigura y mehora e cuido medico aki na Aruba. Ademas a forma 
un cooperacion pa bai cumpra remedi hunto cu lo bai economisa 


Parlamentario Marco Berlis (MEP): 
Eigen bijdrage a pasa pa pasado! 


AZV mas cu dos biaha compara cu loke e eigen 
bijdrage lo mester a trece aden. E compra di e 
remedinan hunto lo duna AZV un prijs hopi mas 
faborabel y asina por spaar basta placa. Di e forma 
aki pueblo lo no mester paga e eigen bijdrage 
mas. E creatividad y reformacion den AZV inicia 
pa minister Dangui Oduber a demostra cu no tur 
medida mester afecta pueblo, pero cu inovacion 
y vision por trece cambionan positivo den nos 
departamento di cuido cu awor lo bai funciona 
mas eficiente y mas efectivo. 
Un plan cu ta cumpli cu exigencia di CAFT y un 
cuido di calidad accesibel 
Mi no por keda sin menciona cu varios siman pasa 
mi a tene un rueda di prensa unda mi a declara 
cu si eigen bijdrage bin, un vangnet social mester 
bin. 
Mi a menciona cu lo mi no sostene un eigen 
bijdrage sin un social vangnet. Pesey, awe mi 
ta sumamente satisfecho cu e plan nobo aki di 
minister Dangui Oduber y ta gradici’e pa e bon 
trabao y creatividad di dje y su ekipo. Cu e plan 
aki, AZV lo cumpli cu e exigencianan di CAFT 
cabalmente y alaves por garantisa cu e cuido 
brinda na nos pueblo ta keda uno di calidad, 
sostenibel, accesibel y pagabel. 
Si pueblo desea mas informacion di e articulo 
aki, contact mi na tel: 528-4639 of email 
mi na: marco.berlis@parlamento.aw / Bo 
Parlamentario y sirbidor di pueblo na bo ordo 
semper! 

undo ta pasando door di tempo nan dificil. Prijs 
halto di combustible, inflacion for di proportion, 


reto nan logistico, falta di material y product nan 
prima y asina mi por menciona varios mas. Tur e tema 
nan aki ta kita nos atencion di e crisis mas grandi cu 
Aruba a yega di enfrenta cu ta e Abuso di nos yui nan. 


Ta parce cu nos pais a degenera asina hopi cu abuso 
di mucha ta normal unda ni sociedad ni politico nan ta 
worry pa atende cun’e. Desde ki dia e bienestar di nos 
yui nan a bira secondario? 


Nos ta grita y bati na pecho cu derecho di mucho 
ta sagrado y cu derecho di educacion ta un derecho 
fundamental. Pero e realidad ta cu nos no ta 
mehorando e seguridad di nos yui nan y nos ta 
hortando mucha nan di un educacion pa motibo di 
airco geld. Nos mester tin berguensa cu esaki ta e 
situacion na Aruba. 


Nos yui nan ta sufriendo pasobra un monster ta destrui 
nan bida. Nan ta keda sin personalidad, vulnerabel, 
deprimi, y mas tristo. Cu tur ta nan innociencia y nan 
“childhood” ta wordo horta di nan. Abuso di mucha 
mester wordo catalogisa como atentado di morto cu 
a laga e victima trauma pa bida. Unda e ley contra 
abuso di mucha a keda? 


Mas cu 40 mion florin extra di presupuesto a bai pa 
soluciona e crisis social na Arunba. Pero te dia di awe 
gobierno no por mustra unda e placa bai y kiko su 
efectividad tabata. E media 24ora.com a laga sa cu nan 
no ta publica caso nan di problema social of suicidio. 


E berdad ta cu esey no ta nan tarea. Ta tarea 
di ministro di asunto social y departamento 
nan di asunto nan social pa sali y duna cuenta 
y rason. Comparti datos cu comunidad y yuda 
educa comunidad. Specifica e problema social pa 
asina pueblo por comprendo kiko ta pasanado. 


Clifford Heyliger (AVP): 
Abuso di Mucha e Pandemia ignora 


Por ehempel: 


-Cuanto suicidio of intentio di suicidio tin pa luna? 
- Cuanto mucho y adulto ta sufri di depresion? 


Mi ta kere ta tempo pa Parlamentario nan, e 
representante nan di pueblo bini hunto y exigi 
di gobierno accion y transparencia den e tema 
di Abuso di mucha. Parlamento di Aruba tin 5 
parlamentario cu ta bin di e area social. 


A bira tempo nan bini hunto y representa pueblo 
di berdad. Pueblo kier seguridad y proteccion pa 
su yui nan. Pueblo kier castigo mas severo pa e 
criminal nan di mucha. Pueblo kier atencion pa e 
crisis aki. Un criatura inocente ta perde bista riba 
bida pasobra un monster, un sinbeurgnesa ta abusa 
di dje. 


E famia tambe ta sufri. Na mi opinion abuso di 
mucha ta e crimen mas cruel cu un hende por 
comete contra un otro persona. Un pregunta ta 
keda, ki dia nos ta bai den “lock down” y tuma 
medida mas evero pa evita cu pandemia di Abuso 
di Mucha ta sigui plama? 

den e momentonan 
aki. Nan contribucion 
tawata vital y nos ta 
reconoce esey. 


IMF 
a 
indica 
den 


nan 
comunicado 


cu: 
“Aruba 
moved 


very swiftly from the 
pandemic” ilustrando 
cu den comparacion 
global, Aruba ta un ‘frontrunner’ ariba e 
tereno aki. Esaki a resulta cu awe Aruba ta e 
di dos pais na mundo cu miho recuperacion 
di turismo. 


Pa futuro 


Aña 2019 tabata e miho aña di turismo den 
historia di Aruba, pa e motibo aki ta usa e 
indicador nan di aña 2019 pa por compara. 
Na juli 2020 Aruba su fronteranan aereo a 
habri atrobe. Y den e prome 6 luna nan, a 
ricibi 529.000 turista. 


Na april, mei y juni 2022 Aruba a surpasa e 
cantidad di turista cu a bishita nos na 2019 
den e mesun luna nan. Y tur cos ta mustra cu 
di aki nan pa futuro, cu si no bini un evento 
similar na e pandemia, nos lo surpasa e 
indicadornan di 2019. 


Pesey nos kier manda un felicitacion na 
Minister Dangui Oduber y tur e partner nan 
den e ramo turistico cu e esfuerso cu nan a 
haci pa nos por a activa e Exit Strategy, cu 
awe a duna resultado. 


S 


aliendo di pandemia hopi hende tawata 
preocupa pa e decision cu e tempo ey 


minister Dangui titular den turismo a tuma pa 
activa e Exit Strategy. Tawata un tempo tenso 
pero cu a rekeri di un decision dificil pa lanta e 
economia turistico atrobe. 


Apesar di e risiconan cu tawata existi gobierno a 
scoge pa activa turismo atrobe y awe sigur nos 
ta cosecha ariba e decision aki. 


Aruba su recuperacion di turismo ta excepcional 
y entre e miho paisnan di mundo. Pa e promer 
6 luna nan di aña 2022 Aruba a ricibi 528.325 
turista. Esaki ta un recuperacion di 92%. 


Aruba su recuperacion di turismo pa 2022 te cu 
awor ta 92% (-8%), cual ta pone nos como un di 
e miho nan di mundo ariba e tereno turistico. 


Mundo y Turismo 


Recuperacion mundial ta na 46% (-54%). 
Recuperacion den nos region ta 60% (-40%). 
E cifranan aki ta demostra cu e calculacion di 
risico, curashi y determinacion pa anuncia 
nos “Exit Strategy” ora mundo tawata cera pa 
COVID-19 ainda na januari 2022 a resulta. 


Tur turista cu tawata biaha pa Aruba a sinti nan 
mes sigur cu Aruba su protocol nan medico 
contra COVID. Hasta cu algun turista a scoge pa 
keda mas largo na Aruba enbes di regresa nan 
mes pais mirando cu na nan pais e protocol di 
COVID no a funciona mesun bon. 


Nos tin di felicita aki nan tur e frontlinersnan cu 
a carga nos pais y e turista cu tawata bishita nos 


Parlamentario Hendrik Tevreden (MEP): 
E decision di Exit Strategy a duna resultado 


POLITICA 

iasabra 30 di juli ultimo tabatin un tremendo 
encuentro di domino entre TEAM PARIBA 


LEGENDS y TEAM SERO BLANCO den e palacio di 
domino, e unico y mundialmente famoso Domino 
Square Garden, aya net n’e grens entre Calabas 
y Kudawecha. Un anochi c’un ambiente ameno 
caminda Pariba Legends tabatin e honor di estrena 
nan uniform nobis nobis. 


Por a observa tambe cu e conocido “Snor” Perez, 
lider di e famoso Team Snor cu nan uniform unico 
den mundo di domino, tambe tabata milita den 
Pariba Legends. Ariba e pregunta con esaki por, 
“Snor” a contesta cu e ta e padrino dje team Pariba 
Legends. Otro misterio resolvi rond di e persona 
enigmatico aki cu tin un “vinger in de pap” den “all 
things domino”! 


Shonnan, e bataya ta cuminsa rond 8’or di anochi 
y masha lihe por a ripara cu Team Sero Blanco ta 
lucha cu e poder di pariba! Un pusha, un wanta, 
pero manera nan ta bisa na Hulandes, Team Sero 
Blanco “is niet vooruit te branden” y no a dura 
mucho cu halftime ta bay aden c’un bentaha 
confortabel pa Pariba Legends! 


Pariba Legends a duna Sero 


Blanco un “aanwijzing” 


Manera di custumber, Chef Han ta percura 
durante halftime p’e snacknan core rond na ordo 
y por nada! Di dos tempo ta bay aden y Pariba 
Legends ta sigui subi su “surplus” den e score 
contra Team Sero Blanco. No tur cos a bay style 
di “koek en ei” si den Pariba Legends. A pesar 
di varios “waarschuwing”, un integrante no kier 
compronde cu bo no por hunga domino y wak 
basketball ariba celular pareu! Y ata, sapato 
“Nike Air” blanco a cay p’e na ordo! Pero, a 
pesar di e inconveniencia chikito aki, e mashin 
di Pariba Legends ta sigui bati piedra na ordo y, 
cu score final di 21 - 16, ta logra duna Team Sero 
Blanco un “aanwijzing”: haci boso huiswerk otro 
biaha boso enfrenta e legendarionan di pariba si 
no muy pronto por cambia e nomber den Team 
Sapato Blanco! 


Entre tanto e yega na mesa di redaccion cu tin 
palabracionnan ta wordo haci entre Team Snor y 
Pariba Legends pa tene un “final showdown” muy 
pronto e luna aki mes! Shonnan, keda pendiente 
p’e sambombaso aki; cada team a caba di gana 
nan wega y ta sinti cu a yega momento pa midi 
forsa serio cu otro, sea padrino t’ey of lag’i t’ey! 

INTERNATIONAL 
Ohochi siamese separa despues 


di operacion di 33 ora 


D 


os ruman ohochi kendenan a nace 
pega na nan cabes, a converti nan 


mes den e ohochinan Siamese mas 
bieu cu a wordo separa exitosamente 
na Brasil den fin di siman. 


E muchanan di cuater aña tabata wordo 
someti na un control den un hospital 
na Rio de Janeiro caminda tambe nan 
a wordo opera pero e operacion mes 
tabata bou direccion di e conocido 
dokter Noruego, Owase Jeelani, kende 
ta trahando cu Great Ormond Street 
Hospital na London, Inglatera. 


Tabata un intervencion extremadamente 
delicado pa e hecho cu e muchanan 
no solamente tabata pega na tapa di 
cabes pero tambe nan tabata uni na nan 


Candela devastado na 


California a mata dos persona 
U 


n candela di mondi cu a inicia 
diabierna merdia 2.51 a sigui 


expande su mes, yuda pa biento fuerte 
y tambe pa un serie di tempo malo 
cu solamente lamper cu ta yuda den 
e proceso pa cende yerba seco na 
candela.Autoridadnan ayera tardi a 
informa cu dos persona a perde nan 
bida y e candela ta expandiendo su mes 
rapidamente caminda ya caba tin 52 mil 
hectare di tereno cu e candela a pasa 
kima tur cos. 


E candela cu autoridadnan a duna e 
nombe di he McKiney Fire ta pasando 
den e Klamath National Forrest di 
Siskiyou County y segun informacion 
di cuerpo di bombero, te ainda nan no 
por a sostene e candela aki pa ningun 
porcentahe.A pidi habitantenan cerca 


sesonan.Pa varios aña e muchanan 
a ser studia pa e hospital na Rio de 
Janeiro pero pa e operacion aki, mas 
cu 100 dokter y nursenan a participa 
den e proceso aki cu a tuma luga den 
fin di siman. 


E dos muchanan, Bernardo yh 
Arthur a ser someti na shete 
operacion en total caminda e dos 
ultimo operacionnan, a dura un total 
di 33 ora pa por a logra e proceso aki 
cu a termina den un exito rotundo. 


Awor despues di e operacion aki, 
e muchanan tin cu keda interna 
den hospital pa seis luna largo pa 
ser someti na diferente tratamento 
pero tambe pa tene tur precaucion 
necesario cu ta di interes pa nan 
salud. 


di e luga aki pa bandona nan cas y 
busca un luga mas sigur y trankilo 
pa keda algun dia te ora cu tin e 
candela bou di control. 


Polis- y bomberonan a bin haya 
dos persona morto den nan auto na 
e ciudad di Klamath River y segun 
Sherriff Jeremiah LaRue, nan ta 
sospecha cu e dos personanan a 
wordo sorprendi pa e rapidez cu e 
candela tabata expandiendo su mes 
y pa ora cu nan kier a subi nan auto 
y bandona e sitio, ya nan a wordo 
rondona pa e candela feroz aki. 


Fuera di lamper y e biento fuerte, e 
problema mas grandi ta e hecho cu 
ta temporada di secura cu cantidad 
di matanan seco cu ta facil pa pega 
candela ki ora cu ta. 

a conmemora e di 130 aniversario di e servicio 
postal di Aruba riba 1 di augustus 2022, Post 


Aruba NV a emiti un souvenir sheet cu 3 stampia 
y un envelop di Prome Dia di Emision, cu a keda 
diseña pa Sr. Nigel Matthew. 


E emision unico aki ta representa e transporte di 
carta y paki durante e ultimo 130 aña pa medio di 
imagennan di partidonan di carta, vehiculonan di 
transporte, postbus y envelop. 


E prome actividadnan postal riba e isla tabata 
consisti di manda y ricibi post (carta, pakete 
etc…) di botonan cu tabata di origen di Corsou y 
tin biaha tambe di Venezuela. Garibaldi Cephas 
Helder tabata ricibi post cu tabata bin cu boto. E 
anuncio di yegada di post tabata tuma luga den 
waf di Oranjestad. Tabata recoge tur post publico 
na e Oficina di Post auxiliar. E hendenan tabata uza 
tur medio di transporte pa recoge nan post: cabay, 
burico, boto, aunke mayoria tabata bin na pia. 


Despues, a cuminsa transporta carta y paki tambe 
via aire pa medio di avion. Actualmente na e 
yegada di post na e oficina postal, e partidonan di 
carta ta sortia y distribui e post na e adres indica. 


Post Aruba a emiti un serie di stampia 


pa conmemora su di 130 aniversario 


E envelopnan plama den aire ta simbolisa e 
diferente direccionnan caminda ta manda carta 
na tur skina di mundo. E rand cora, blanco y 
blauw di envelop, a bira un marca reconocibel 
pa carta via avion. 


E diferente uniform di e partidonan di carta ta 
indica e diferente periodonan den tempo. E uzo 
di vehiculo a bay di bicicleta pa auto y scooters. 
E postbus comunitario estilo antiguo ta bay bek 
na inicio di e servicio postal, aunke ainda tin 
algun na Aruba. 


E postbus na entrada di casnan a cambia su forma 
y tamaño durante añanan, pero a keda mantene 
su funcion y a bira un elemento contemporaneo 
di e fachada di un cas. 


E souvenir vel y Envelop di Prome dia di Emision 
ta obtenibel na Post Aruba na Oranjestad y San 
Nicolas, y tambe online riba www.postaruba. 
com/stampshop 


Pa mas informacion tocante e serie di stampia 
“130 aña di Post Aruba”, bo por consulta e 
pagina di Facebook: Aruba Stamps of pagina 
web: postaruba.com/philatelic/ 

D 


iadomingo den careda di 6 ‘or autoridad 
compaña pa Fiscal y Huez Comisario a cuminsa 


un efectua entradanan hudicial, e prome tabata 
na Montaña unda a usa team di aresto pa detene 4 
persona. Aparentemente e 4 persona nan aki lo ta 
wordo sospecha den un caso di droga grandi. 
Despues di un rato autoridad a efectua un otro entrada 
hudicial na un cas na Bubali unda un conoci di 
Husticia ta biba. Akinan tambe a haci uso di team di 
aresto. 


Despues cu team di aresto a transporta e 
conocido Martina for di Bubali un otro team yega 
Paradera. Mester remarca cu e cas cu a drenta na 
Paradera tampoco ta desconoci pa Husticia. 
Eynan un di e sospechosonan deteni na Montaña 
ta biba, pues despues cu tur esnan cu tabata wordo 
busca a wordo deteni a drenta e cas na Paradera pa 
tene un huiszoeking. No ta conoci kico tur por a 


SUCESO 


Relaciona cu caso grandi di droga:Cinco 


persona deteni durante varios entrada hudicial 


wordo confisca, pero locual nos por a capta tabata cu 
na Paradera a confisca dos auto. Ta trata di un Ford 
Fusion y un Hyunsai i10. 


No ta descarta cu lo bay tin mas detencion. Tres 
di esnan deteni diadomigo atardi ta bon conoci di 
Husticia. 

yera a tuma luga e coronacion di Miss 
Universe Aruba cu a keda den persona di 


Kiara Arends. 


Rondona pa su sernan keri, den Crystal 
Theater, Minister di Cultura, Xiomara Maduro, 
tabata tin e honor pa por a bisti Kiara Arends 
e sjerp pa asina combirti’e oficialmente den 
Miss Universe Aruba. 


Mester bisa cu Kiara no ta desconoci den e 
mundo di beyesa ya cu algun aña pasa e a sa 
di gana e titulo maximo y wordo corona como 
Miss Teen Aruba International 2017 y Virreina 
de las Americas 2018. 


Minister Maduro ta desea Kiara Arends tur 
clase di exito cu su preparacion pa Miss 
Universe y ta sigur cu e lo sa di ta un digno 
representante di nos Pais. 


COMUNIDAD 


Minister di Cultura tabata presente na e coronacion 


di Miss Universe Aruba 2022, Kiara Arends 

con frecuente e douaneronan 
ta haci uzo di nan auto priva pa 
trabou. Esaki ta un informacion 
cu ta solamente e douaneronan 
y Director di e Departamento 
di Aduana por stipula, no e 
Minister di Finansas. Awor cu 
tin claridad cu nan ta haci hopi 
uzo di nan auto, lo aumenta 
nan compensacion. 


DOW 


Recientemente DOW a cuminsa cu un proceso di 
reorganisacion pa e departamento por cumpli cu 
exigencianan den e desaroyo nobo na Aruba. DOW ta 
haci esaki hunto cu Deloite. 


Den reunion cu henter e personal a duna cada un 
e garantia cu ningun hende lo perde trabou den e 
proceso pasobra DOW tin scarsedad di personal. Pues 
tur empleado di DOW por ta trankilo. 


Landspakket 


Den cuadro di Landspakket tin hopi cambio na caminda 
riba tereno di maneho di personal. Esakinan ta wordo 
discuti cu sindicatonan y hefenan di departamento. E 
estudionan ta kedando cla y proximamente lo duna 
mas informacion riba tur e cambionan. E maneho 
di personal lo bira mas eficiente, cu proceduranan 
standard di evaluacion di tur personal di gobierno, y 
den caso di evaluacion positivo, e empleado publico lo 
ricibi su promocion hopi lihe. 


U 


ltimo dianan tabata tin basta comocion, entre otro na 
Aduana, Cuerpo Policial y DOW, tocante posicion huridico 


di ambtenaarnan. Prome Minister Evelyn Wever-Croes a 
expresa cu e ta lamenta cu ambtenaarnan mester warda 
hopi tin biaha pa haya locual nan tin derecho riba dje. “Nos 
meta ta pa ambtenaarnan no mester bay Corte pa por haya 
loke nan tin derecho riba dje. No tur ora por culpa un solo 
instancia, mirando cu tin casonan complica cu ta concerni 
mas departamento”. Prome Minister a duna un resumen di 
departamentonan concerni. 


Departamento di Recurso Humano (DRH) 


Pa loke ta e Departamento di Recurso Humano (DRH), e 
departamento aki ta conta cu un scarsedad na personal y 
esnan cu ta traha eynan ta haci lo maximo pa duna conseho y 
stipula maneho. Pa por duna e consehonan, ta depende di e 
hefenan di departamento mes. DRH su ekipo di hurista mes ta 
esun cu ta defende casonan den corte. 


Cuerpo Policial 


Pa un proceso di promocion cuminsa, e ta den man di e 
departamentonan mes. Varios di e personanan cu ta sinti 
nan perhudica, ta wordo perhudica door di esaki. Minister 
di Husticia tin atencion pa esaki, pa mira con por soluciona 
e problema aki. E casonan cu ta pega na DRH tin atencion di 
Minister President pa atende nan cu prioridad. 


Aduana 


Recientemente tabata tin critica di parti di e sindicato di 
Aduana riba Minister di Finansas debi na un caso den corte. 
Den e caso aki cu personal di Aduana a gana, e discusion tabata 


COMUNIDAD 


Minister President Evelyn Wever-Croes: 
Nos mester percura pa evita cu ambtenaarnan 


mester bay corte pa haya nan derecho 


Biblioteca ta pasa e pelicula ‘Encanto’ riba su pantaya den Aire liber 
Biblioteca ta pasa e pelicula ‘Encanto’ riba su pantaya den Aire liber 
N 


a biblioteca ta pasa e pelicula ‘Encanto’ pa tur 
mucha cu no a wak esaki ainda of tin gana di w 


ak esaki un di dos biaha. Esaki ta e ultimo siman d 
i Biblioteca Nacional Aruba su programa di vakanti 
e grandi. 


Presentacion ta tuma lugar den Aire liber y ta com 
pletamente gratis pa mucha. Dia 3 di augustus e m 
uchanan di San Nicolas y pariba di brug por wak ‘En 
canto na biblioteca San Nicolas y e dia despues ta 
pasa e pelicula den teato di Aire liber patras di edif 
icio na Playa. 

R 


ecientemente na Centro di Husticia na Santa Cruz a tuma lugar 
entrega di, 25 aña ,30 aña y 35 aña di servicio, y promocion na 


agentenan policial como tambe personal administrativo. 


Famia, coleganan y amigonan a bini hunto pa e momento special aki. 


For di man di Altocomisario suplente Sra. Irma Gordon a haci entrega 
di promocion na agente policialnan cu awor ta carga un rango mas 
halto. Ta trata aki di agentenan: 


De Kort, Marc J. Agent 1ste klasse Brigadier 


Pirela Soto, Alejandro Agent 1ste klasse Brigadier 


Hoen, Raigel M.A. 
Agent 1ste klasse Brigadier 


Richardson, Gislen M. Brigadier 
Brigadier 1ste klasse 


Simmons, Jennyfer J.O Brigadier 
Brigadier 1ste klasse 


Kelly, Ivan R. 
Brigadier 1ste klasse Hoofdagent 


Charles, Pearl M. Hoofdagent 1ste klasse Onderinspecteur 


Raphaela, Marlon P.N. Onderinspecteur Onderinspecteur 1ste klasse 


Solognier, Rodney R. 
Onderinspecteur Onderinspecteur 1ste klasse 


Parti di personal administrativo di Cuerpo Policial Aruba cu a haya 
promocion. Ta trata aki di: Jansen, Gino R. Klerk 1ste klasse 
Hoofdklerk 


Loke ta e parti di polisnan cu a celebra aña di servicio ta : 
Halabi, Elias E.D. 
25 aña di servicio den Cuerpo Policial Aruba 


Winklaar, Atalo A. 
35 aña di servicio den Cuerpo Policial Aruba 


E parti administrativo cu a celebra aña di servicio ta : 
Peterson, Caroline 
30 aña di servicio 


Pabien na cada colega cu a wordo promociona cu nan rango nobo. 
Esaki ta nifica cu e responsablidad ta bira mas grandi pero nos no tin e 
duda cu nos agentenan ta capas pa cualkier eventualidad. 


Na nos personal administrativo cu ta nos weso di lomba, masha masha 
pabien! Nos ta wak boso esfuerso y dedicacion den nos organisacion y 
nos ta aprecia esey. 


Na nos coleganan cu a cumpli 25 aña, 30 aña y 35 aña den Cuerpo 
Policial Aruba, danki pa e sosten, dedicacion, tempo y esfuerso cu a 
hiba boso asina leu den boso carera. Masha pabien. Pueblo di Aruba 
por ta orguyoso di boso! 


COMUNIDAD 


Promocion y aña di servicio den 
Promocion y aña di servicio den 


Cuerpo Policial Aruba 
Cuerpo Policial Aruba 

WILLEMSTAD - Famia nan ta preocupa pa nan famia 
cu a desparce na Corsou. Ta asina cu tin 2 piloto cu a 
bini Corsou y te asta uno di nan Guillermo cu a saca un 
potret di dje den un semenario na Avila Beach den luna 
di April 2022. Autoridad na Corsou ta na altura y no ta 
divulgando ningun informacion. 


Tin diferente informacion ta sircula riba caya cu e 
2 pilotonan aki a bini Corsou pa hasi un trabou di 
transportacion di substancia prohibi pa un Curasoleno. 
Tin bisa tambe cu supuestamente e 2 piloto nan a coi 
un avioneta subi pista y bula bai sin permit. Tambe tin 
bisa cu nan avion a cai. Nada di informacion oficial di 
autoridad. 


WILLEMSTAD - Originalmente 
autoridadnan policial a informa 
cu nan tin indicacion curpa cu 
e grupo di buscado a haña den 
mondi ta di e turista hulandes 
Daniel Dresden di Leiden. Polis 
mester a warda ainda riba e 
resultado oficial di e autopsia 
pero despues cu nan a localisa e 
restonan mortal no tabatin mas 
duda. 


Di acuerdo cu informenan no- 
confirma, e hulandes lo a cai 
den un abismo y su curpa a keda 
claba den un palo. Diasabra e 
rescatistanan a concentra nan 
esfuersonan riba un teritorio sur 
di Sero Biento caminda Dresden 
a perde for di diaranson pero ora 
solo a baha a para e buskeda. 
Den e region ei mondi ta sera 


2 Piloto perdi na Corsou for di April 2022 


A haña hulandes cu a perde.. 
Holo malo tabata un pista cu a 


guia e grupo di busqueda 


pero popular entre caminantenan 
cu ta gusta caminatanan riba 
ruta dificil. Su siguiente dia e 
rescatistanan a bai riba holo malo 
cu tabata origina ne sitio caminda 
nan a haña Dresden. Nan a 
localisa e curpa cu ya caba tabata 
den estado di descomposicion y 
despues di investigacion technico 
y forensicoding a traslada e curpa 
pafo di e region. 


Dresden a sali bai cana for di 
diamars pero contrali na loke 
ela hasi tur dia, e no a bai cu un 
di su yiunan. E plan tabata pa 
via Jeremi e yega Sero Kristof 
pero ora e no a retorna anochi e 
famianan a bati alarma y yama 
polis. 


Nan 
tabata 
preocupa 
tambe 


pasobra ela sali cu solamente 


un liter di awa mientras cu sin GPS of 
compas ta dificil pa orienta ki direccion 
un hende ta bai. 


Autoridadnan 
a 
hasi 
tur 
loke 


practicamente y humanamente tabata 
posibel pa localisa Dresden. 

WILLEMSTAD 
– 
E 
Brigada 
di 


Marechaussee Real pa Caribe ta haña 71 
colega nobo. A recluta e trahadonan pa 
traha pa e asina yama:’’Protocol Reforsa 
Supervision di Frontera na Aruba, Corsou 
y Sint Maarten. Asina KMarMagazine a 
publica den su mas recien publicacion. 


E prome grupo di 30 colega a cuminsa 
traha e luna aki caba, pendiente di e 
reorganisacion oficial cu mester conduci 
na puestonan definitivo entrante juli 2023. 
Majoor Jan Ploegstra, ta fungi como lider 
di projecto. Ela conta KMarMagazine 
kiko ta meta di e plan grandi aki. “E ta un 
projecto cu hopi impacto’’, segun Majoor 
Ploegstra. 


Aña pasa a firma e asina yama: 
‘’Protocol inzake de versterking van het 
grenstoezicht in de Caribische landen van 
het Koninkrijk’’. E firmamento a tuma 
luga dor di e mandatarionan responsabel, 
di Hulanda, y e paisnan Aruba, Corsou y 
Sint Maarten. E tres paisnan a expresa e 


Coleganan nobo pa Marechaussee na caminda: 
Refuerso pa supervision di Frontera pa 


Corsou, Aruba y Sint Maarten 


deseo pa traha mas intensivo cu otro, pues tambe cu KMar, Duana Hulanda y 
Wardacosta Caribe, den combatimento di criminalidad. Cada pais a traha un 
plan pa conhuntamente inverti den supervision di frontera y servicio di polis 
na aeropuertonan y supervision na e fronteranan maritimo. 


Den e cuadro aki ta concentra fuertemente riba e posicion di informacion, 
cu por tuma e miho desicion encuanto di e hendenan cu mester traha cune y 
tambe e material. 


Cuanto tempo 


“A firma e protocol pa un periodo di 7 aña cu posibilidad pa prolonga. E 
plannan di maneho di e paisnan ta dirigi riba e prome tres añanan cu 
posibilidad di prolongacion. Durante di e añanan benidero lo traha tin un plan 
di continuacion pa e añanan cu ta sigi. Den un situacion ideal e paisnan no tin 
mester di yudansa di KMar mas despues di 7 aña. 


Status 


“E luna aki e prome coleganan a cuminsa cu nan trabou a base di e protocol, 
den e tres paisnan caribense di Reino Hulandes. Mayoria di nan a yega for di 
Hulanda, algun siman pasa. Un parti di nan tabatei caba. E parti mas grandi 
di e coleganan ta detachapa un periodo di entre 6 pa 12 luna. Banda di esei 
tin colega cu a haña un trabou figo, pendiente di e reorganisacion. Ta trata 
di funcionnan importante pa continuidad di e projecto, entre cua hefenan di 
Operacionnan na Aruba y Corsou. 

WILLEMSTAD – Tur hende cu ta involvi cu turista, mester 
avisanan cu ta atractivo pa cana den nos naturalesa pasobra 
nos no tin bestianan salvahe cu por ataca hende. Pero hopi 
cos por pasa, entre otro un hende bira malo. Si e turista ta 
acompañá den caso cu surgi un problema, tin hende cu por 
yuda. Asina Hugo Clarinda di Oficina di Turismo ta bisa 
relaciona cu e caso di e turista hulandes ku e team di rescate a 
localisa su cadaver, diasabra ultimo na sur di Sero Biento na 
Jeremi. Diamars siman pasa e homber a bai cana den mondi 
y no a regresa mas na su apartamento na e tempo cu tabata 
sper’e. 


E turista na mas cu un ocacion a hasi e caminata aki cu su 
famia, pero tambe su so. Su casa a notifica polis, cu na su 
turno a involvi Warda Costa pa yuda busca. For di den laira 
a busca cu un avion di patruyahe y helicopter di Warda Costa 
Segun Hugo Clarinda, ta conoci cu turistanan ta gusta cana 
den nos naturalesa. Pero ta sumamente importante pa splica 
nan pa no bai cana nan so. Tanto doñonan di apartamento, e 
hendenan cu organisa tour, y sobra hendenan cu tin contacto 
cu turista, mester duna e advertencia aki. 


Funcionarionan di turismo: 
Avisa turistanan pa no cana 
nan so den nos naturalesa 


Excepcion 


Hugo Clarinda ta remarca cu no ta na Corsou so, turistanan 
por confronta problema.’Ta cosnan cu ta pasa tur parti di 
mundo tur ora’. Si tin cuenta cu tin hopi miles di hende 
ta bin Corsou cu vakantie, turistanan por bira malo, haña 
accidente of hoga. Pero por evita e tipo di experencianan 
desagradabel dor di tuma e medidanan pa garantisa 
seguridad di e turista. Mester duna e informacion nesesario 
na e turistanan pa no bai nan so, ora cu nan ta bai duik, 
cana den naturalesa , pero bai cu mas hende. Oficina di 
Turismo mes ainda no ta pone borchi di aviso den areanan 
grandi di naturalesa. 


Pero e oficina ta evalua pa hasi esaki. Actualmente Oficina 
di Turismo ta concentra riba duna duna e turistanan tip, 
pa entre otro no laga nada den auto y no bai den areanan 
caminda no tin lus. Clarinda no ta exclui e posibilidad cu 
na e partinan di naturalesa tambe Oficina di Turismo por 
cuminsa pone enfasis riba e advertencia pa e turistanan no 
bai cana nan so. Dr. Dino Daal di e Programa ‘International 


Hospitality & Tourism’ na 
Universidad di Corsou, ta 
sugeri pa esnan cu ta involvi 
directamente 
den 
e 
area 


caminda cu e turista a perde, 
considera pa pone mas señal 
den forma di por ehempel 
borchi. 


E turista mester ricibi e 
informacion cu den caso cu 
e dicidi cu e ta bai cana su so 
den Mondi, pa percura entre 
otro pa e tin suficiente awa 
pa bebe. Tambe tin sierto 
tipnan cu mester duna, cu ta 
informa cu si bo perde, bai na 
un parti mas alto. Mester pone 
atencion na e tipo di detayenan 
aki. Pasobra esaki ta pone cu 
e experencia cu e turista haña, 
ora cu e bai bek, ta determina e 
experiencia tocante Corsou cu 
e ta comparti . 

FORTALEZA PA FAMIA 


Scirbi pa Pastor Marcel Balootje. 


PREPARA E TERA (BIDA) PA BO BENDICION 


Stop di adora preocupacion y cuminsa adora Dios. Ta hopi noticia ta corre rond y ta hopi hende ta papia, 
y awor mas cu nunca a yega e tempo di pone nos fe den Dios, biba den obedencia, pa asina nos por sirbi 
Dios, y stima nos prohimo.Tur cos nos por den Cristo cu ta nos fortalesa. Senjor a duna nos un promesa den 
1 Corintionan 2 vers 10; Manera ta para scirbi :Cosnan cu wowo no a mira ni horea no atende, ni a drenta 
den curason di hende, tur loke Dios a prepara pa esnan cu ta stim’E. Dianan por ta dificil, pero e palabra di 
Dios ta keda mesun cos, pasobra den e momento di secura , Dios ta bendiciona su pueblo.Dios su tempo ta 
perfecto. 


Nos mester mantene nos bista riba Dios for di unda nos yudansa ta bini. Nos mester consulta cu Dios den 
tur cos, y tur cos lo sali bon, pa evita cu nos ta cay den stress y depresion, pasobra no lubida cu e enemigo ta 
cana manera un leon rugiente buscando ken e ta devora. Pesey awor mas cu nunca nos mester haci oracion 
cu un curazon limpi y honesto na Dios. Nos mester lesa e palabra di Dios cu un curazon habri, y aplica e 
palabra di Dios den nos bida. Nos no por tene na palabra di hende pero nos mester gara na e palabra di 
Dios, pasobra e palabra di Dios ta trece fe,confiansa y pas.( Isaias 26:3-4). Nos mester hala mas serca Dios ( 
Santiago4:8) y Dios lo hala serca nos,aserca Dios cu un curazon, puro pasobra asina nos lo scucha Su bos ( 
Juan 10:4), pasobra su carnenan conoce su bos. 


Ora nos hala serca Dios nos ta ricibi sabiduria spiritual, nos lo ricibi sabiduria divino , un Spirito extraordinario 
( Daniel 6:3) pa nos por ta un guia pa nos famia den e temponan dificil aki. Salmo 119 vers 98-100 ta bisa: 
Bo mandamentonan ta haci mi bira mas sabi, cu mi enemigonan, pasobra semper nan ta cu mi. Mi tin mas 
comprendemento cu mi siñadornan, pasobra bo testimonio ta mi meditacion. Pesey e palabra di Dios ta 
bisa; Entrega awor y keda na pas awor, door di esey bondad lo bini pa bo, por fabor acepta instruccion for di 
Su boca y warda Su palabranan den bo curazon.(Job 22:21+22) 


Ta ken ta e hende cu ta teme Señor, E lo instruie den e caminda cu e mester cana,su alma lo biba den 
prosperidad, y su desendientenan lo hereda e tera.( Salmo 25:12+13). Awor ta e tempo cu mas cu nunca tur 
famia mester ta mas uni posibel, pasobra caminda tin union Dios ta manda su bendicion. Un Famia uni por 
para contra tur forsa di maldad, y sali vencedor, nos mester tin Dios na prome lugar den nos bida, pasobra E ta 
nos refugio y fortalesa. No preocupa pa nada , pero den tur cos pa medio di oracion y suplica cu gradicimento, 
laga boso peticionanan ta conoci dilanti di Dios. Y e pas di Dios cu ta surpasa tur comprondemento,lo warda 
boso curazon y boso mente den Cristo Hesus.(Filipensenan 4:6+7). Laga nos pone Señor semper nos dilanti, 
no laga nos envidia e orguyoso y e arogantenan, pasobra Dios ta stima hende humilde y Dios ta scucha nan 
bos, y ta atende nan peticion. Ban pidi Dios pa su Spirito Santo guia nos den tur cos. 


Dios tene misericordia. 


Sinceramente, pastor Marcel Balootje. 


Diamars 2 di August 2022 


26 


Cu inmenso tristeza na nos curazon nos ta anuncia fayecimento di : 


Sra. Vda. Benita Kock-Koolman 


Mihor conoci como “Mamai” 


*12 Januari 1936 - +28 Juli 2022 


Na nomber di su Esposo : + Eduardo Kock 


Yuinan : 
Ana Maria Kock + Alejandro Kock , Buelah Kock, + Margarita Kock, Ruben Kock y Vicky de 


Lange, Mayra Kock y Ricardo Dirksz, Danilo y Mayenne Kock-Koolman 


Ruman nan : 
Sabina v/d Berg, Tina Kappel, Benito Croes 


Nieto(a) nan : 
Lidia y Marcelino, Eduard, Jeancarla y Rafael, Nataly y Jeanberto, Ruth, Marcia y Randy, 
Arturo y Cathy, +Evelyn, Anny y Victor, Dows y Minerva, Annely, Jay-Than, Eugene, Rutmar, 
Amy Margarita, Rutmilla, Rochan y Andreina, Rochen y Gabriella, Natalia, Dervin, Darwin, 
Darvienne. 


Bisa nieto(a) nan : 
Lianne, Lisandra, Lizzy, Eydan-Jay, Jeaniree, Riliany, Jyhliann, Jeanwin, Shakira, Rene, Richard, 
Rayvon, Junior, Nigen, Shawn, Xedella, Shekinah, Andrew, Sjanrika, Ajanna, Roella, Rochellien. 


Tatara nieto(a) nan : 
Wendilianne, Lixieny, Lyziondrick, Redelline, Raeden, Giondrick 


Demas famia nan : 
Kock, Koolman, Croes, vd Berg, Chin A Loi, Werleman, Kappel, Geerman, Irausquin, Seeraj, 
Dorothal, Ras, Maduro, Rasmijn, Dirksz, Mackintosh, Servani, de Lange, Wernet, Paredes, 
Marlin, Peña, Tromp, Maccow, Raphaela, Gomez. 


Oportunidad pa condoleer lo ta Dialuna 1 di Augustus 2022, 
for di 7’or pa 9’or di anochi na cas di defunto na Seroe Preto # 57 
Ta invita demas famia, bisiña, amigo- y conocirnan, pa e acto di Entiero 
cual lo tuma lugar Diamars 2 di Augustus 2022, for di 2’or pa 4’or di 
atardi na Ad Patres funeral home & Crematorium. Despues nos defunto 
stima “ Mamai ” lo sali pa Santana na Sabana Basora 


Si den nos tristesa nos por a lubida un of otro familiar, nos ta pidi nos mas 
sincero disculpa. Nos ta lamenta cu no ta ricibi bishita di condolencia na 
cas despues di entiero. 
Staff y personal di Ad Patres funeral home & Crematorium ta extende nos 
mas sincero condolencia na famia di e fayecido. 


Señor ta mi wardador, mi’n tin falta di nada; Den 
cunucu di yerba berde, E ta pone mi sosega. E ta 
hibami na awa tranquil, Pa mi bobe haña forsa 
Salmo23:1,2,3 


PA LESA FULL OBITUARIOS, WAK WWW.AWEMAINTA.COM/OBITUARIOS 


Mi alma alaba Señor, Tur loke tin den mi, su 


Santo Nomber! Ps 103:1 


Cu inmenso tristeza y hopi dolor na nos curason, pero 


conforme cu boluntad di Dios, nos kier a anuncia cu a bai 


laga nos den Reino Celestial, mi Esposo, nos Tata, nos 


Suegro, nos Welo y nos Ruman stima 


Johannes Tromp 


Mihor conoci como: “Jan” 
*15-11-1933 – †29-07-2022 


*04-09-1991 - † 24-07-2022 


Mi Dios, Mi Señor, Mi Salbador 


cu Bo amor infinito tene mi den Bo brasa ya no 


tin scuridad 


unicamente Bo Luz briyando 


Cu onda pena, pero conforme cu boluntad di 


Dios, nos ta anuncia fayecimento di: 


Sra. Francisca Xaveria Ras 


Werleman 


Cariñosamente yama “Ica” 
*17-05-1947 - †31-07-2022 


Acto di entiero lo wordo anuncia despues 


“Mi tin Dios pa wardador, 
pues mi’n tin falta di nada” 


Cu dolor na nos curazon pero conforme cu Dios 
su boluntad nos ta anuncia fayecimento di nos 


querida 


Sonia Henriquez Maduro 


*02-01-1957 †28-07-2022 


Acto di entiero lo wordo anuncia despues. 
Nos ta pidi nos disculpa cu nos no ta ricibi 


bishita di condolencia na cas. 


“Señor ta mi wardador, mi’n tin falta 
di nada Den cunucu di yerba berde e 
ta ponemi sosega. E ta hibami na awa 


trankil, Pa mi bolbe haña forsa”. 


Salmo: 23 


Cu dolor na nos curason, nos ta participa 


fayecimento di nos ser stima: 


Lisette N. Webb 


Cariñosamente yama “Lis” 
*07-07-1973 - †28-07-2022 


Acto di entiero lo wordo anuncia despues 


PA LESA FULL OBITUARIOS, WAK WWW.AWEMAINTA.COM/OBITUARIOS 


Dios ta amor i amor ta Dios. 
Maske mi no ta na mundo aki, tur dia lo mi ta 
banda di boso Curazon, mi por stens di loke 


Señor ta hasi. Salmo: 33 


Cu dolor na nos curazon nos ta participa 


fayecimento inespera di nos ser stima: 


Regina Elvira Tromp 


Cariñosamente yama “Tanchi Ina” 
* 07 - 09 – 1960 - † 13 - 07 - 2022 


Laga tur loke ta spera mi ta bunita Laga tur locual 


cu mi encontra na caminda ta bunita Laga tur 


locual cu mi laga atras keda bunita y Laga esakinan 


termina den tur buniteza. Cado Wever. 


Cu dolor na nos curason, nos ta 


anuncia fayecimento di: 


Martin Cohen de Aguas 


*11-11-1962 - †31-07-2022 


Acto di despedida lo wordo anuncia despues. 


Laga tur loke ta spera mi ta bunita 


Laga tur locual cu mi encontra na caminda ta bunita 
Laga tur locual cu mi laga atras keda bunita y Laga 
esakinan termina den tur buniteza. Cado Wever Cu 
dolor na nos curason, nos ta anuncia fayecimento di 


nos ser stima: 


Emmanuel E.P. Tromp 
*25-12-1956 - †27-07-2022 


Acto di entiero lo wordo anuncia despues 


“Señor ta mi wardador, mi’n tin falta 


di nada Den cunucu di yerba berde e ta 


ponemi sosega. E ta hibami na awa trankil, 


Pa mi bolbe haña forsa”. Salmo: 23 


Cu dolor na nos curason, nos ta participa 


fayecimento di nos Tanta stima: 


Veronica Tromp 


Cariñosamente yama “Jonka” 


*28-05-1936 - †29-07-2022 


